CELEX: 62020CA0406
Language: sk
Date: 2021-09-09 00:00:00
Title: Vec C-406/20: Rozsudok Súdneho dvora (siedma komora) z 9. septembra 2021 (návrh na začatie prejudiciálneho konania, ktorý podal Finanzgericht Köln – Nemecko) – Phantasialand/Finanzamt Brühl (Návrh na začatie prejudiciálneho konania – Dane – Daň z pridanej hodnoty (DPH) – Smernica 2006/112/ES – Článok 98 – Možnosť členských štátov uplatniť zníženú sadzbu DPH na určité dodania tovaru a poskytovania služieb – Príloha III bod 7 – Vstupné do zábavných parkov a na veľtrhy – Zásada daňovej neutrality – Služby poskytované stálymi zábavnými podnikmi a putovnými zábavnými podnikmi – Porovnateľnosť – Kontext – Pohľad priemerného spotrebiteľa – Súdny znalecký posudok)

22.11.2021   
            
            
               SK
            
            
               Úradný vestník Európskej únie
            
            
               C 471/10
            
         
      Rozsudok Súdneho dvora (siedma komora) z 9. septembra 2021 (návrh na začatie prejudiciálneho konania, ktorý podal Finanzgericht Köln – Nemecko) – Phantasialand/Finanzamt Brühl
      (Vec C-406/20) (1)
      
      (Návrh na začatie prejudiciálneho konania - Dane - Daň z pridanej hodnoty (DPH) - Smernica 2006/112/ES - Článok 98 - Možnosť členských štátov uplatniť zníženú sadzbu DPH na určité dodania tovaru a poskytovania služieb - Príloha III bod 7 - Vstupné do zábavných parkov a na veľtrhy - Zásada daňovej neutrality - Služby poskytované stálymi zábavnými podnikmi a putovnými zábavnými podnikmi - Porovnateľnosť - Kontext - Pohľad priemerného spotrebiteľa - Súdny znalecký posudok)
      (2021/C 471/12)
      Jazyk konania: nemčina
      
         Vnútroštátny súd, ktorý podal návrh na začatie prejudiciálneho konania
      
      Finanzgericht Köln
      
         Účastníci konania pred vnútroštátnym súdom
      
      
         Žalobkyňa: Phantasialand
      
         Žalovaný: Finanzamt Brühl
      
         Výrok rozsudku
      
      Článok 98 smernice Rady 2006/112/ES z 28. novembra 2006 o spoločnom systéme dane z pridanej hodnoty v spojení s prílohou III bodom 7 tejto smernice sa má vykladať v tom zmysle, že nebráni vnútroštátnej právnej úprave, podľa ktorej služby poskytované na jednej strane putovnými zábavnými podnikmi a na druhej strane stálymi zábavnými podnikmi vo forme rekreačných parkov podliehajú rozdielnym sadzbám dane z pridanej hodnoty, a to prvé zníženej a druhé štandardnej sadzbe, pod podmienkou, že bude dodržaná zásada daňovej neutrality. Právo Únie nebráni tomu, aby vnútroštátny súd, pokiaľ má osobitné ťažkosti pri overení dodržania zásady daňovej neutrality, požiadal za podmienok stanovených vo vnútroštátnom práve o vypracovanie znaleckého posudku, ktorý mu poskytne objasnenia potrebné pre jeho rozsudok.
      
         (1)  Ú. v. EÚ C 423, 7.12.2020.